-- Натуральна тое, што і культур у Беларусі, якая апынулася на стыку дзвюх цывілізацый – еўрапейскай і еўразійскай – таксама дзве. Афіцыйная культура ў прынцыпе засталася ў мінулым часе, хоць трохі і змянілася ў бок рынку. Яна вымушаная зарабляць і таму стала салодка-папсовай. Але па сутнасці шкілет той застаўся, толькі трохі дэкору навесілі. Яна проста ніякая. Нават з той заідэалагізаванай, якая была “за савецкім часам”, параўнаць нельга. Што такое сёння беларуская ідэалогія, ніхто і цьмянага адказу даць не можа. А як можа культура невядома што прапагандаваць і мець у гэтым нейкі свой падмурак?